Epica (albumi)

Epica on power metal -yhtye Kamelotin kuudes studioalbumi, joka julkaistiin 3. maaliskuuta 2003 Noise Recordsin kautta. Se on Kamelotin ensimmäinen konseptialbumi. Tämä albumi ja sen jatko-osa The Black Halo (2005) ovat rock-ooppera, joka on saanut inspiraationsa Goethen Faustista. Epica kertoo osan 1, kun taas The Black Halo kertoo osan 2. (Goethen Faustissa on kaksi osaa.) Suurin osa sanoituksista kirjoitettiin ennen varsinaisen musiikin säveltämistä. Albumi inspiroi Epica yhtyeen nimeä sen julkaisun jälkeen.

Vuosina 2017 ja 2019 Loudwire ja Metal Hammer sijoittivat sen kaikkien aikojen 18 ja 22. parhaimmaksi power metal levyksi.

Albumin kansikuvan on piirtänyt Derek Gores.

 Hahmot 
 Ariel (Roy Khan) Ariel on utelias, päättäväinen ja ylimielinen mies. Vertaansa vailla oleva nero ja taitava tiedemies ja filosofi, hän on pettynyt näiden tieteenalojen kyvyttömyyteen vastata hänen syvimpiin kysymyksiinsä ja pyrkii paljastamaan universaalin totuuden, jota nämä asiat eivät ole hänelle antaneet. Hän uskoo vahvasti, että tällaisen transsendenttisen tiedon löytäminen on ainoa asia, joka voi tehdä hänen elämästään elämisen arvoista. Hän perustuu Goethen Faustin Heinrich Faust -hahmoon.
 Helena (Mari Youngblood) Helena eli nuoruutensa Arielin kanssa ja rakastaa häntä syvästi. Hän on ainoa henkilö, jota Ariel on koskaan todella rakastanut. Hän edustaa viattomuutta ja kaikkea puhdasta ja hyvää. Hän perustuu Goethen Faustin Gretcheniin.
 Mephisto (Roy Khan) Mephisto on kapinallinen enkeli, joka heitettiin ulos taivaasta. Hän haluaa epätoivoisesti päästä takaisin taivaaseen ja olla jälleen yhdessä Jumalan kanssa. Hän halveksii syvästi ihmisiä, joita hän pitää alempiarvoisina olentoina jotka eivät ole Jumalan rakkauden arvoisia. Mephisto on ainoa hahmo, joka on säilyttänyt nimensä alkuperäisestä Faustista.

 Tarina 
Tarina tapahtuu tuntemattomaan aikaan ja paikkaan maassa. Jumala on käskenyt kaikkia enkeleitä palvelemaan ihmisten rinnalla maan päällä, mutta yksi enkeli nimeltä Mephisto on kieltäytynyt tottelemasta tätä käskyä väittäen, että hän ottaa vastaan käskyjä ainoastaan Jumalalta. Tästä johtuen Mephisto karkotetaan taivaasta. Jumala päättää lopulta antaa Mephistolle yhden mahdollisuuden: Jos Mephisto saa itselleen Jumalan suosikkimiehen, alkemistin ja oppineen nimeltä Ariel, sielun, hän voi palata taivaaseen. Jos ei, niin Mephisto tuomitaan helvettiin ikuisiksi ajoiksi. (Prologue) Mephisto suostuu ja aloittaa Arielin etsimisen.

Samaan aikaan Ariel esitellään ja hän alkaa pohtia tutkimustaan elämän todellisesta tarkoituksesta ja siitä, miksi Jumala loi ihmiset. (Center of the Universe) Hän päättelee, ettei tiede tai uskonto voi todella vastata näihin kysymyksiin. Levottomana hän päättää lähteä kotimaastaan etsimään vastauksia. Hän jättää jäähyväiset kaikille, myös rakastajalleen Helenalle, hän lähtee etsimään vastauksia vannoen, ettei koskaan palaa. (Farewell) Vuodet kuluvat Arielin etsiessä vastauksia. Hän tulee riippuvaiseksi huumeista (Interlude I: Opiate Soul) ja lopulta kääntyy okkultismin puoleen, jonka aikana hän näkee lyhyen näyn Mephistosta. (The Edge of Paradise) Hän alkaa ajatella Helenaa, jota hän kaipaa suuresti, kävellessään päämäärättömästi erämaassa hän alkaa katumaan päätöstään lähteä. (Wander) Hän luopuu etsinnästään ja päättää tehdä itsemurhan uskoen ettei hän koskaan löydä etsimiään vastauksia. (Interlude II: Omen) Mutta ennen kuin Arielilla on mahdollisuus tehdä niin, Mephisto saapuu ja ehdottaa sopimusta: Mephisto auttaa Arielia etsimään vastauksia kysymyksiinsä ja täyttää kaikki hänen maalliset toiveensa; vastineeksi Mephisto vaatii Arielin sielun kun hän kuolee. (Descent of the Archangel) Sitten Ariel kuljetetaan salaperäisesti Mephiston linnaan (Interlude III: At the Banquet), jossa langennut enkeli järjestää juhlan hänen kunniakseen. Juhlassa Ariel suostuu Mephiston sopimukseen, mutta yhdellä muutoksella: Mephisto voi vaatia Arielin sielun vain jos Ariel kokee niin suurta iloa ja onnea, että hän haluaa elää siinä hetkessä ikuisesti. Mephisto hyväksyy tämän sopimuksen vastahakoisesti. (A Feast for the Vain)

Lähdettyään Mephiston linnasta Ariel löytää Helenan, joka on etsinyt häntä vuosien ajan tämän lähdöstä lähtien. Ariel on järkyttynyt ja iloinen. Ariel ja Helena viettävät seuraavan yön yhdessä, ja lapsi saa alkunsa molempien tietämättä. (On the Coldest Winter Night) Vietettyään jonkin aikaa Helenan kanssa Ariel päättää lähteä ja jatkaa totuuden etsimistä. Mephiston hänelle antaman uuden voiman ansiosta hän tuntee että kaikki vastaukset ovat hänen ulottuvillaan. Ariel kertoo Helenalle aikomuksestaan lähteä, sanoen, että vaikka hän rakastaa häntä, "rakkaus ei merkitse minulle mitään, jos on korkeampi paikka jossa olla". (Lost & Damned) Kun Ariel lähtee, Helena on surun murtama ja vannoo rakastavansa Arielia myös kuolemassa, hän hukkuttaa itsensä jokeen ja tappaa tietämättään myös syntymättömän lapsensa. Molemmat tuodaan taivaaseen joen hengen pyynnöstä. (Helena's Theme) Helenan ruumis löydetään, ja kaupungin uutistenkertoja ilmoittaa hänen itsemurhastaan. (Interlude IV: Dawn) Saatuaan tietää Helenan itsemurhasta ja raskaudesta Ariel järkyttyy yhä enemmän ja itkee joella, jossa Helena kuoli. (The Mourning After (Carry On))

Surun uuvuttama Ariel miettii pitäisikö hänen jatkaa etsintäänsä. Hän syyttää sekä Jumalaa että itseään Helenan kuolemasta, mutta Mephisto rohkaisee Arielia jatkamaan matkaansa väittäen että ihmisten tunteet ovat lopulta heidän kuolemansa, kutsuen niitä kiroukseksi. Arielin heikentyneessä tilassa Mephiston vaikutusvalta häneen kasvaa, ja hän suostuu jatkamaan etsintäänsä. Helena katselee häntä taivaasta. (III Ways to Epica)

Arielin tarina jatkuu The Black Halossa.

 Kappaleet 

 Listasijoitukset 
Albumilistat (2003)paras sijoitusSuomen albumilista28Japanin albumilista47Saksan albumilista59Ranskan albumilista117

 Kokoonpano 
Kaikki tiedot Epican kansivihkosta. 

Kamelot

 Roy Khan – laulu
 Thomas Youngblood – kitara, taustalaulu
 Glenn Barry – bassokitara
 Casey Grillo – rummut

Vierailevat muusikot

 Mari Youngblood – laulu kappaleissa "Center of the Universe", "Helena's Theme" ja "III Ways to Epica"
 Miro – koskettimet ja orkesterisovitukset, tuottaja
 Sascha Paeth – kitara, tuottaja
 Luca Turilli – kitarasoolo kappaleessa "Descent of the Archangel"
 Günter Werno – kosketinsoittimet
 - Jan P. Ringvold – kosketinsoittimet
 Robert Hunecke-Rizzo – laulu
 Cinzia Rizzo – kuorolaulu, Djembe kappaleessa "On the Coldest Winter Night"
 Annie Langhans – kuorolaulu
 Herbie Langhans – laulu
 Fabricio Alejandro - Bandoneón kappaleessa "Lost & Damned"
 Rodenbergin sinfoniaorkesteri – orkestraatiot
 Olaf Reitmeier – akustinen basso kappaleessa "On the Coldest Winter Night"
 John Wilton – seremoniamestari kappaleessa "At the Banquet", joen henki kappaleessa "Helena's Theme"
 Andre Neygenfind – D-basso kappaleessa "On the Coldest Winter Night"

Tuotanto

 Derek Gores – kuvitus

 Arviot 
+ArviotLähdeArvosanaAmazon.com4.5/5Imperiumi (Anne Tulokas)8/10Imperiumi (Mikko Lehto)8-/10The Metal Circus9/10The Metal Crypt5/5Metal Storm10/10Metal Temple8/10Sea of Tranquility4/5Soundi4/5Sputnikmusic5/5

 Lähteet 

 Aiheesta muualla 
 Kamelotin viralliset sivut 



Luokka:Vuoden 2003 albumit
Luokka:Kamelotin albumit